text: El Mercat Social torna a la VI Fira d'Economia Solidària
  El Mercat Social torna un any més a la Fira d'Economia Solidària
  La FESC és l'esdeveniment anual referent de l'economia social i solidària
  Es sortejarà un lot exclusiu amb productes ecològics i artesans d'El Mercat Social
  Hi participarà amb un estand ple de propostes que apropen l'experiència de la compra social i responsable.
  El Mercat Social torna un any més a la Fira d'Economia Solidària (FESC). Durant el 21 i 22 d'octubre, tothom que s'apropi al seu estand podrà viure l'experiència de la compra social i responsable ja que es podran conèixer i tastar els seus productes. A més, es podrà participar en el sorteig d'un lot exclusiu.
  Qui visiti El Mercat Social de Voluntaris.cat a la FESC descobrirà idees per fer regals amb gran valor. S'hi poden trobar productes d'alimentació, bosses, complements, bijuteria…
  El Mercat Social realitzarà un sorteig d'un lot exclusiu amb productes ecològics i artesans d'Ecosol-Càritas, de l'Associació Ajudam i d'Hortus Aprodisca. Per poder optar al premi només cal omplir la butlleta de participació que es trobaran a l'estand d'El Mercat Social.
  Al sorteig s'hi podrà participar des del dia 21 fins al 22 d'octubre a les 12.45 h. El moment en què s'anunciarà la persona guanyadora serà a les 13 h.
  El Mercat Social, FESC, fires i festes, economia solidària, consum responsable, desenvolupament sostenible